*****

ΚΑΝΟΝΙΣΜΟΣ (ΕΟΚ) αριθ. 3320/85 ΤΗΣ ΕΠΙΤΡΟΠΗΣ

της 27ης Νοεμβρίου 1985

που καθορίζει το συντελεστή υποτιμήσεως και το όριο ανοχής για τις απώλειες αποθεματοποιήσεως για το χοίρειο κρέας που αγοράστηκε στην παρέμβαση σύμφωνα με τους κανονισμούς (ΕΟΚ) αριθ. 2121/85 και (ΕΟΚ) αριθ. 2122/85

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 2759/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα του χοιρείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 2966/80 (2), και ιδίως το άρθρο 20,

τον κανονισμό (ΕΟΚ) αριθ. 1883/78 του Συμβουλίου της 2ας Αυγούστου 1978 που καθορίζει τους γενικούς κανόνες για τη χρηματοδότηση στην παρέμβαση από το Ευρωπαϊκό Γεωργικό Ταμείο Προσανατολισμού και Εγγυήσεων, τμήμα «Εγγυήσεων» (3), όπως τροποποιήθηκε τελευταία από τον κανονισμό (ΕΟΚ) αριθ. 1716/84 (4), και ιδίως το άρθρο 7,

τον κανονισμό (ΕΟΚ) αριθ. 3247/81 του Συμβουλίου της 9ης Νοεμβρίου 1981 περί της χρηματοδοτήσεως από το Ευρωπαϊκό Γεωργικό Ταμείο Προσανατολισμού και Εγγυήσεων, τμήμα «Εγγυήσεων» , ορισμένων μέτρων παρεμβάσεως, ιδιαίτερα εκείνων που συνεπάγονται την αγορά, αποθεματοποίηση και πώληση γεωργικών προϊόντων από οργανισμούς παρεμβάσεως (5), και ιδίως το άρθρο 3,

Εκτιμώντας:

ότι ο βελγικός οργανισμός παρεμβάσεως αγόρασε κατεψυγμένο χοίρειο κρέας σύμφωνα με το άρθρο 1 παράγραφος 1 των κανονισμών της Επιτροπής (ΕΟΚ) αριθ. 2121/85 (6) και (ΕΟΚ) αριθ. 2122/85 (7), του οποίου, λόγω της καταξύξεως, η τιμή πωλήσεως είναι χαμηλότερη από την τιμή αγοράς υπολογιζόμενη για νωπό κρέας·

ότι η τιμή πωλήσεως του προαναφερόμενου χοιρείου κρέατος θα είναι χαμηλότερη λόγω των υποχρεώσεων που δεσμεύουν τον αγοραστή για τη μεταποίησή του σε θερμική επεξεργασία και διάθεση σύμφωνα με τον κανονισμό (ΕΟΚ) αριθ. 2858/85 της Επιτροπής (8), όπως τροποποιήθηκε τελευταία από τον κανονισμό (ΕΟΚ) αριθ. 3083/85 (9)·

ότι είναι, επομένως, αναγκαίο να καθοριστεί συντελεστής υποτιμήσεως που θα εφαρμόζεται στην τιμή αγοράς που πληρώνεται από τους οργανισμούς παρεμβάσεως σύμφωνα με το άρθρο 7 του κανονισμού (ΕΟΚ) αριθ. 1883/78·

ότι, σύμφωνα με το άρθρο 3 παράγραφος 1 του κανονισμού (ΕΟΚ) αριθ. 3247/81, πρέπει να καθοριστεί μια ανοχή για τις απώλειες βάρους κατά τη διάρκεια αποθεματοποιήσεως του χοιρείου κρέατος που έχει αγοραστεί· ότι, στην παρούσα κατάσταση, η ανοχή αυτή θεωρείται ότι είναι 0 %, δεδομένου ότι το προϊόν ήταν πλήρως κατεψυγμένο πριν παραληφθεί από την παρέμβαση·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Χοιρείου Κρέατος,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο συντελεστής υποτιμήσεως που προβλέπεται στο άρθρο 7 του κανονισμού (ΕΟΚ) αριθ. 1883/78 είναι 0,50 για όλα τα χοίρεια κρέατα που αγοράστηκαν σύμφωνα με το άρθρο 1 παράγραφος 1 των κανονισμών (ΕΟΚ) αριθ. 2121/85 και (ΕΟΚ) αριθ. 2122/85· εφαρμόζεται στην τιμή πωλήσεως των προϊόντων που αγοράστηκαν από τον οργανισμό παρεμβάσεως.

Άρθρο 2

Το όριο ανοχής για απώλειες κατά τη διάρκεια της αποθεματοποιήσεως από το βελγικό οργανισμό παρεμβάσεως του χοιρείου κρέατος που αγοράστηκε σύμφωνα με το άρθρο 1 παράγραφος 1 των κανονισμών (ΕΟΚ) αριθ. 2121/85 και (ΕΟΚ) αριθ. 2122/85 είναι 0 %.

Άρθρο 3

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Σεπτεμβρίου 1985.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 27 Νοεμβρίου 1985.

Για την Επιτροπή

Frans ANDRIESSEN

Αντιπρόεδρος

(1) ΕΕ αριθ. L 282 της 1. 11. 1975, σ. 1.

(2) ΕΕ αριθ. L 307 της 18. 11. 1980, σ. 5.

(3) ΕΕ αριθ. L 216 της 5. 8. 1978, σ. 1.

(4) ΕΕ αριθ. L 163 της 21. 6. 1984, σ. 1.

(5) ΕΕ αριθ. L 327 της 14. 11. 1981, σ. 1.

(6) ΕΕ αριθ. L 198 της 30. 7. 1985, σ. 20.

(7) ΕΕ αριθ. L 198 της 30. 7. 1985, σ. 25.

(8) ΕΕ αριθ. L 274 της 15. 10. 1985, σ. 22.

(9) ΕΕ αριθ. L 294 της 6. 11. 1985, σ. 17.